ફિલ્મમાં શાહરુખ-કાજોલની મૅજિકલ પેરની સાથે વરુણ ધવન અને ક્રિતી સૅનન છે તો તેમની સાથે વિનોદ ખન્ના, કબીર બેદી, બમન ઈરાની, જૉની લીવર, સંજય મિશ્રા, મુરલી શર્મા અને મુકેશ તિવારી જેવા રોહિતની ફિલ્મમાં દેખાતા તમામ કૉમેડિયન-સ્ટાર પણ છે. ‘ચેન્નઈ એક્સપ્રેસ’ જેણે લખી હતી એ સાઉથના જાણીતા રાઇટર-ડિરેક્ટર કે. સુભાષે ‘દિલવાલે’ લખી છે. ફિલ્મમાં એક નહીં પણ બબ્બે લવ-સ્ટોરી છે. એક લવ-સ્ટોરી રાજ અને મીરાની છે તો બીજી લવ-સ્ટોરી સિધુ અને ઈશિતાની છે.